Calatayud

Calatayud (aragoniaksi Calatayú) on kaupunki Aragonian itsehallintoalueella Espanjassa. Calatayudin asukasluku on 20 191 (2016). Calatayudin historia ulottuu roomalaisaikaan. Paikkakunnan nimenä oli alkuaan Bilbilis, josta ovat jäljellä rauniot, muun muassa roomalaisen amfiteatterin jäännökset. Vähitellen alkuperäinen keltiberien kulttuuri sekoittui Rooman kulttuuriin, kieleen ja tapoihin. Keisari Augustuksen aikaan paikkakunnan nimeksi tuli Municipium Augusta Bilbilis. Rooman valtakunnan tuhouduttua Bilbilis autioitui, kunnes 700-luvun alussa saapuivat arabit. Arabit asuttivat paikan, josta nykyinen Calatayud alkoi kehittyä. Arabit rakensivat linnan, joka tunnetaan nimellä Qal 'at Ayyub (Castillo de Ayuub). Kaupungin keskustassa on nähtävissä Aragonian parhaimpia mudéjar-tyylisuuntaa edustavia rakennuksia, kuten Colegiata de Santa María 1300-luvulta, Iglesia de la Virgen de la Peña (1343–1350) sekä Iglesia de San Andrés 1400–1500-luvulta. Keskustassa on paljon renessanssipalatseja ja aatelistaloja. Roomalainen runoilija Martialis syntyi Bilbiliksessä, nykyisen Calatayudin lähistöllä. Kuvia Lähteet Calatayud. Spain.info. Arkistoitu 12.2.2017. (englanniksi) Descubre Calatayud una ciudad con mucha historia (espanjaksi) Viitteet Aiheesta muualla Kuvia tai muita tiedostoja aiheesta Calatayud Wikimedia Commonsissa